मख'जाथावदि फैगो 13 जानुवारिआव खुंफुंजानो गोनां बिधान सभानि जथुम्मा सिडियुल काष्ट ( SC) आरो ट्राइब ( ST) नि सायाव सावरायनाय जागोन थेवबो कंग्रेस दोलोआ नोगोरारि सोदांफिन्नाय आइननि सायाव सावरायनायनि दाबि दैखांगोन होन्ना बुंथियो। बि जे पि दोलोआ सिगांआव जारिमिनारि आसाम गोरोबथानि दफाफोरखौ मावफुंनायनि सदबांसा होदोंमोन नाथाय दासान्दि बिसोरो सि ए ए खौ लाबोनानै अस'मिया सुबुं माहारिनि राव हारिमु दोहोरोम समाजखान्थिखौ फोजोबस्रांनो सिगांलांदों। ओंखायनो बि जे पि नि कंग्रेस दोलोनि सायाव गोखै रावजों सोंखारिनायनि मोन्थाय गैया। दासान्दि आसामनि सोरबिथिं नोगोरारि आइननि हेंथायै गासैबो थाखोनि राज्यो-राजाया ओंखारफैदों। सोमावसारनायखौ नुफेरै बि जे पि आ गुलुं गुजुं थासारिनि आन्दोआव कंग्रेस, लेफ्ट पार्टिखौ लोब्बा थानायनि दाय हमदों होन्ना अ'जद दैखाङो।